For at vurdere om trappeleje er lovligt eller ej, må der skelnes mellem lejekontrakter indgået før d. 1/7-2015 og lejekontrakter indgået efter d. 1/7-2015. Dette skyldes, at en ny lejelov trådte i kraft d. 1/7-2015. Den nye lejelovs regler om trappeleje adskiller sig fra den forrige lejelov, hvorfor denne dato bliver afgørende for lovligheden af trappeleje. Efter d. 1/7-2015 kan der ikke længere aftales trappeleje.